Британците завземат Янгон и цяла Долна Бирма през Втората англо-бирманска война (1852 г.) и го преобразуват в търговски и политически център на Британска Бирма. През 1853 г. британците местят столицата на Бирма от Моламяйн (тогава Мулмейн) на Янгон. Янгон е мястото, където британците изпращат Бахадур Шах II, последния Моголски император, даживее след Индийското въстание от 1857 г. Съгласно проекта на военния инженер Александър Фрейзър, британците построяват нов град по мрежов модел на делтова земя, който на юг и запад граничи с река Янгон. Янгон става столица на цяла Британска Бирма, след като британците завладяват и Горна Бирма в Третата англо-бирманска война от 1885 г. Към 1890-те години увеличаващото се население и търговия на Янгон поражда заможни жилищни предградия на север от езерата Кандоги и Иня. Британците също построяват болници и колежи.